2002/788/EY: Komission päätös, tehty 10 päivänä lokakuuta 2002, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta (ETA:n kannalta merkityksellinen teksti) (tiedoksiannettu numerolla K(2002) 3670)



Virallinen lehti nro L 274 , 11/10/2002 s. 0033 - 0035



Komission päätös, tehty 10 päivänä lokakuuta 2002, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta (tiedoksiannettu numerolla K(2002) 3670) (ETA:n kannalta merkityksellinen teksti) (2002/788/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 2000/556/EY(2), ja erityisesti sen 5 artiklan 2 kohdan ensimmäisen luetelmakohdan, sekä katsoo seuraavaa: (1) Lohen tarttuva anemia ja kirjolohen verenvuotoseptikemia olisi sisällytettävä ilmoitettavien tautien luetteloon, jotta yhteisön tason nopea toiminta olisi mahdollista silloin, kun taudinpurkauksia ilmenee tiloilla ja alueilla, jotka on tunnustettu vapaiksi kyseisistä taudeista. (2) Direktiivin 82/894/ETY liitteet olisi tämän vuoksi muutettava vastaavasti. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 82/894/ETY liitteet I ja II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 2002. Komission puolesta David Byrne Komission jäsen (1) EYVL L 37, 31.12.1982, s. 58. (2) EYVL L 235, 19.9.2000, s. 27. LIITE "LIITE I Taudit, joista on ilmoitettava Afrikkalainen hevosrutto Afrikkalainen sikarutto Lintuinfluenssa (aiemmin linturutto) Bluetongue-tauti Naudan spongiforminen enkefalopatia Klassinen sikarutto Naudan tarttuva keuhkorutto Suu- ja sorkkatauti Newcastlen tauti Lohen tarttuva anemia Tarttuva vertamuodostavan kudoksen kuolio Lumpy skin -tauti Rift Valley -kuume Karjarutto Pienten märehtijäin rutto Sian serotyyppi-1-enterovirukset (aiemmin Teschenin tauti) Lammas- ja vuohirokko Sian vesikulaaritauti Vesicular stomatitis -tauti Kirjolohen verenvuotoseptikemia LIITE II Tiedot, jotka on annettava 3 ja 4 artiklan mukaisessa ilmoituksessa liitteessä I lueteltujen tautien primääristen ja sekundääristen taudinpurkausten osalta: 1. Lähetyspäivä 2. Lähetysaika 3. Alkuperämaa 4. Taudin nimi ja viruksen tyyppi, tapauksen mukaan 5. Taudinpurkauksen sarjanumero 6. Taudinpurkauksen tyyppi 7. Tähän taudinpurkaukseen liittyvän taudinpurkauksen viitenumero 8. Tilan maantieteellinen sijainti ja alue 9. Muut rajoitusten alaiset alueet 10. Päivä, jona taudin esiintyminen vahvistettiin 11. Päivä, jona taudin esiintymistä epäiltiin 12. Päivä, jona ensimmäisen tartunnan arvioidaan tapahtuneen 13. Taudin alkuperä 14. Toteutetut torjuntatoimenpiteet 15. Taudille alttiiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 16. Kliinisesti tartunnan saaneiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 17. Tilalla kuolleiden eläinten lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 18. Teurastettujen eläinten lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 19. Hävitettyjen ruhojen lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit. Sikaruton osalta on annettava seuraavat lisätiedot: 1. Välimatka lähimpään sikatilaan 2. Sikojen lukumäärä ja sikatyyppi (siitoseläin, lihotuseläin, porsas(1)) tartuntatilalla 3. Kliinisesti tartunnan saaneiden sikojen lukumäärä ja sikatyyppi (siitoseläin, lihotuseläin, porsas(2)) tartuntatilalla 4. Diagnoosimenetelmä 5. Jos taudin esiintyminen on vahvistettu muualla kuin tilalla, ilmoitetaan, onko se vahvistettu teurastamossa tai kulkuvälineessä 6. Luonnonvaraisissa sioissa vahvistetut tapaukset(3). Kalatautien osalta: Viljelylaitoksissa ja vyöhykkeillä, jotka ovat hyväksyttyjä tai tautivapaita, vahvistetut tarttuvan vertamuodostavan kudoksen kuolion, lohen tarttuvan anemian ja kirjolohen verenvuotoseptikemian tartunnat on ilmoitettava primäärisinä taudinpurkauksina. Hyväksytyn viljelylaitoksen tai vyöhykkeen nimi ja kuvaus on annettava lisätiedoissa. (1) Noin alle kolme kuukautta vanhat eläimet. (2) Noin alle kolme kuukautta vanhat eläimet. (3) Luonnonvaraisissa sioissa vahvistetuilla tapauksilla tarkoitetaan tapauksia, jotka esiintyvät vapailla alueilla eli luonnonvaraisten sikojen klassisen sikaruton vuoksi rajoitettujen alueiden ulkopuolella."